18/04/2024
職場女王Son姐|HR公開離職須知3件事!補錢即走唔一定可行?扣大假提早走魔鬼在細節!衝動辭職無著數
以前很多人一份工打一世,或者一世人最多轉幾次工。對於辭職該怎樣辭,好來好去是宗旨,如何辭得得體最為重要!即使決定離開也不會想破壞大家的關係,始終世界很細,難保有朝一日,山水相逢。但這種辭職是為了更好前途的辭職,買少見少,用罕見來形容都不為過。現今的辭職,只得兩個原因︰一就是覺得人工低屈就,二就是做得唔開心委屈,擺明是條氣唔順的辭職,就會造成很多僵持矛盾局面。
我想提醒各位打工仔,不要在自己盛怒時衝動辭職,我不是干涉大家辭職,只是需要部署安排。先看清楚自己的僱傭合約內容,寫明究竟辭職要點樣辭、需幾耐通知。不要因為火遮眼抱「最多補錢就走」的心態,其實不是所有離職通知都能夠用通知金代替的,有些僱傭合約寫到明一定要做完通知期。
另一個大家很容易忽略的,就是大假的計算扣減,搵到新工當然希望可以盡快返工,例如應該做到30號,因為有10日大假,所以做到20號就走得。計數是這樣計,但是否可以用來扣減、提早離職?不是自己以為可以就可以,要根據僱傭合約的條款,有些合約會列明大假不能作扣減通知期之用。即使可用作扣減通知期、提早離職,大假期間雖不用上班,身份依然是員工,所以放完大假才能夠返新工。
有打工仔被炒魷魚,公司不是賠錢,而是給予一個月通知期。被炒魷魚當然非常氣憤,莫講做多一個月,留多一日都唔想,即時拍枱即刻走,結果反被扣一個月人工。有冇搞錯?答案係冇搞錯!因為想早走必須得到公司同意,如果未得公司許可擅自提早離職,等同自己辭職;根據僱傭合約,同樣需要一個月通知期或通知金。
一係被炒,一係自己遞辭職信,你會如何選擇?受影響的是日後有僱主做reference check,還有打工仔極其緊張的reference letter,都會清楚寫明離職理由。以前我一定會勸喻大家選擇自己辭職;現在的我會勸喻大家冷靜,問清楚人事部,兩個選擇之間薪金、利益、補償方面是否一樣,會否有差異,再作決定。
萬一僱傭合約不見了,公司有責任提供副本,有疑惑有問題,搵勞工處問清楚再行動,不要一時衝動。
好來好去,當然最好,若然唔得,放下就好!